ابو القاسم الحائری

ابو القاسم الحائری (پیدائش: 1833ء – وفات: 10 مارچ 1906ء) اہل تشیع مسلک کے نامور عالم، فقیہ اور کثیرالتصانیف ادیب تھے۔
 سوانح 
 نام و نسب 
ابو القاسم الحائری کے والد کا نام سید حسین تھا ۔ ابو القاسم حائری کا خاندان کشمیر سے تعلق رکھتا تھا۔دراصل یہ خاندان قم سے کشمیر آکر آباد ہوا تھا۔ابو القاسم کے جدِ امجد سید حسین القُمی قم سے کشمیر آکر آباد ہوئے تھے۔ آپ کی چوتھی پشت میں سید حسین ایک قابل تاجر تھے۔ بعد ازاں اِس خاندان کی متعدد شاخیں ہندوستان کے متعدد شہروں میں آباد ہوئیں۔تذکرہ علمای امامیہ پاکستان، صفحہ 17۔
 پیدائش 
ابو القاسم حائری کی پیدائش 1249ھ مطابق 1833ء میں فرخ آباد میں ہوئی۔تذکرہ علمای امامیہ پاکستان، صفحہ 17۔
 حالات 
ابو القاسم کے والد کی خواہش تھی کہ تجارت کی طرف متوجہ ہوں مگر یہ علومِ دین کی جانب راغب ہو گئےمشاہیر کشمیر، ص 108 ۔۔ لکھنؤ میں سلطان العلماء اور سید العلماء کے سامنے زانوئے ادب تلمذ کیا اور مقدماتِ فقہ، عقائد و اُصولِ فقہ و تفسیر اور حدیث کی سندِ فراغت حاصل کی۔ کچھ عرصہ تک لاہور میں مقیم رہے۔ جب نوازش علی خان اور نواب ناصر علی خان نے حج کا اِرادہ کیا تو آپ کو ہمراہ لیتے گئے۔ حج کی ادائیگی کے بعد برائے زیارات عراق چلے گئے۔ شیخ مرتضیٰ انصاری اور علامہ اردکانی سے استفادہ کیا اور فاضل ہندی کا خطاب حاصل کیا۔ عراق سے ہی اجتہاد کا اجازہ بھی ملا۔ علمائے شیراز، قم، کرمان، اصفہان اور مشہد سے علمی استفادہ اُٹھاتے ہوئے واپس لاہور آگئے اور لاہور میں ایک مدرسہ قائم کیا۔ لاہور میں متعدد مساجد تشیع مسلک کے لیے تعمیر کروائیں۔تذکرہ علمای امامیہ پاکستان، صفحہ 17۔ تذکرہ بے بہا فی تاریخ العلماء، صفحہ39۔

 علمی و فقہی خدمت 
آپ کی مجالس میں حنفی، اہل حدیث ، نئے تعلیم یافتہ، آریہ اور عیسائی، سبھی افراد شریک ہوتے تھے۔تذکرہ علمای امامیہ پاکستان، صفحہ 18۔

 وفات 
ابو القاسم حائری نے اپنی وفات کی پیشگوئی وفات سے ایک ہفتہ قبل کردی تھی۔وفات سے قبل اپنے فرزندی علامہ سید علی الحائری کو وصیت کی۔آپ کا انتقال 14 محرم 1324ھ مطابق 10 مارچ 1906ء کو لاہور میں ہوا۔ نمازِ جنازہ آپ کے فرزند علامہ سید علی الحائری نے پڑھائی۔تدفین لاہور کے مشہور قبرستان گامے شاہ میں کی گئی۔تذکرہ علمای امامیہ پاکستان، صفحہ 18۔

 تصانیف 
ابو القاسم حائری کی مطبوعہ اور غیر مطبوعہ عربی، فارسی اور اُردو تصانیف کی تعداد 62 ہے۔مشاہیر کشمیر، ص 108 ۔

 کتابیات 
 سید حسین عارف نقوی: تذکرہ علمای امامیہ پاکستان، مطبوعہ مرکز تحقیقاتِ فارسی ایران و پاکستان، اسلام آباد، 1972ء
 محمد دین فوق: مشاہیر کشمیر۔
 مولانا سید محمد حسین نوکانوی: تذکرہ بے بہا فی تاریخ العلماء۔

 حوالہ جات 

زمرہ:1833ء کی پیدائشیں
زمرہ:1906ء کی وفیات
زمرہ:لاہور میں مدفون شخصیات
زمرہ:لاہور میں وفات پانے والی شخصیات